Newmarket (Suffolk)
<s>Newmarket (čita se Njumarket) je grad od 20,845 na istoku Engleske u Grofoviji Suffolk.</s>

<s>Geografske karakteristike</s>

<s>Newmarket se nalazi na krajnjem zapadu Suffolka u regiji Istočna Engleska, u nekoj vrsti enklave, okružen sa tri strane teritorijem Grofovije Cambridgeshire</s>

<s>On leži 110 km sjeverno od Londona, to je grad konjičkog sporta, još od vremena Jamesa I. (vladao 1603.-25), danas je u njemu sjedište Udruženja džokeja (Jockey Club).</s>

<s>Historija</s>

<s>Newmarket je prvi put dokumentiran početkom 13. vijeka pod latinskim imenom Novum Forum, iz tog je kasnije izvedeno njegovo današnje ime - Newmarket  (Novo trgovište).</s><s>Sve do 17. vijeka bio je beznačajno mjesto, tad je James I. podigao svoj ljetnikovac sa imanjem.</s>

<s>Kralj Charles I pokrenuo je 1634. prvu konjičku utrku za kup.</s><s>I danas se dvije od pet engleskih klasičnih konjičkih utrka održavaju u Newmarketu, to su;  Dvije hiljade gvineja (Two Thousand Guineas) i Hiljadu gvineja (One Thousand Guineas), koje se održavaju u proljeće.</s><s>Tokom jeseni održavaju se dvije najpopularnije hendikep utrke, Cesarewitch i Cambridgeshire.</s>

<s>Grad je mjesto velike godišnje prodaje čistokrvnih konja i istraživačkog centra za konje, kog je 1967. otvorila je kraljica Elizabeta II.</s><s>Newmarket ima dva hipodroma, koja leže jugozapadno od grada kod Newmarket Heatha, to su Rowley Mile, koji se koristi u proljeće i jesen i July, koji se koristi u ljeto.</s>

<s>Znamenitosti</s>

<s>Kod Rowley Mila se nalazi zemljani nasip za kog se pretostavlja da su ga u 6. vijeku podigli Istočni Angli, radi odbrane od Kraljevstva Mercija.</s>

<s>Okolica grada je kraj krečnjačkih brežuljka specifične flore i faune.</s><s>Sjeverozapadno od Newmarketa u Cambridgeshiru leži tresetište - Wicken Fen, koje je danas rezervat prirode, to je posljednji ostatak nekadašnje velike močvare Fens koja je danas iskušena.</s>

<s>Pobratimski gradovi</s>

<s>, Maisons-Laffitte</s>

<s>Izvori</s>

<s>Vanjske veze</s>

<s>Explore Newmarket in Suffolk</s>

<s>Gradovi u Engleskoj
Suffolk</s>

